钦定古今图书集成/明伦汇编/氏族典/第350卷 > 《廖用贤尚友录》 > 邹智
## 钦定古今图书集成/明伦汇编/氏族典/第350卷 > 《廖用贤尚友录》 > 邹智

按《明外史邹智传》：“智字汝愚，合州人。成化二十二年，
举乡试第一。时万安、刘吉、尹直居政府，智愤之，欲上
书天子，别白贤奸。明年登进士，改庶吉士，遂上疏不
报。孝宗嗣位，弊政多所更，智喜，以为其志且得行，乃
复因星变上书。帝得疏颔之。居无何，安、直相继罢斥，
而吉任寄如故，衔智刺骨。会刘概狱起，吉使其党魏”
璋入智名，遂下诏狱。谳者承吉意，竟谪广东石城所
吏目。弘治四年疾卒。天启初，追谥《忠介》。